Na temelju članka 19. stavak 1. i članka 29. stavak 3. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08, 61/11, 04/18 i 112/19), pročelnica Upravnog odjela za poslove Župana i Županijske skupštine Dubrovačko-neretvanske županije objavljuje

**PODATKE O RASPISANOM OGLASU ZA PRIJAM U SLUŽBU NA ODREĐENO VRIJEME U UPRAVNI ODJEL ZA POSLOVE ŽUPANA I ŽUPANIJSKE SKUPŠTINE**

Oglas za prijam u službu na određeno vrijeme u trajanju od šest mjeseci radi obavljanja privremenih poslova na radno mjesto viši stručni suradnik u Upravni odjel za poslove Župana i Županijske skupštine objavljen je u Hrvatskom zavodu za zapošljavanje od 24. ožujka 2025. godine.

Prijave na oglas, s dokazima o ispunjavanju uvjeta, dostavljaju se u roku od 8 dana od objave oglasa u Hrvatskom zavodu za zapošljavanje, s naznakom **„Za oglas za prijam u službu na određeno vrijeme na radno mjesto viši stručni suradnik I u Upravni odjel za poslove Župana i Županijske skupštine - NE OTVARAJ“.**

**Opis poslova radnog mjesta**

* obavlja stručne i/ili financijske, i/ili administrativne, i/ili poslove promocije i prezentacije EU projekta odnosno druge poslove u svezi upravljanja i provođenja EU projekta.
* priprema i/ili izdaje odgovarajuće akte i/ili izrađuje odgovarajuća izvješća za EU projekt
* proučava i stručno obrađuje složenija pitanja vezana uz EU projekt koji se financira iz fondova ili programa Europske unije za vrijeme ugovorenog trajanja projekta
* obavlja druge poslove u svezi upravljanja i provođenja EU projekta kao i poslove po nalogu upravitelja projekta i/ili pročelnika upravnog tijela.

**Podaci o plaći**

Plaću radnog mjesta Viši stručni suradnik I čini umnožak koeficijenta složenosti poslova 2,70 i osnovice za obračun plaće za pripadajući mjesec, uvećan za 0,5 % za svaku navršenu godinu radnog staža.

Osnovica za obračun plaće propisana je Kolektivnim ugovorom za službenike i namještenike u upravnim tijelima Dubrovačko-neretvanske županije ("Službeni glasnik Dubrovačko-neretvanske županije" broj 04/17, 13/19, 5/20, 1/21, 18/22, 2/23, 6/23, 13/23, 2/24, 12/24, 19/24 i 2/25).

**Pravni i drugi izvori za pripremanje kandidata za provjeru znanja i sposobnosti**

1. Zakon o lokalnoj i područnoj (regionalnoj) samoupravi („Narodne novine”, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
2. Zakon o službenicima i namještenicima u lokalnoj i područnoj (regionalnoj) samoupravi (“Narodne novine”, broj: 86/08, 61/11, 04/18 i 112/19)

***Pravila i postupak testiranja***

Prethodna provjera znanja i sposobnosti kandidata koji ispunjavaju formalne uvjete iz natječaja, obavlja se putem pisanog testiranja i intervjua.

Po dolasku na prethodnu provjeru znanja i sposobnosti od kandidata će biti zatraženo predočenje odgovarajuće identifikacijske isprave radi utvrđivanja identiteta. Prethodnoj provjeri znanja i sposobnosti ne mogu pristupiti kandidati koji ne mogu dokazati identitet.

Smatrat će se da je kandidat koji nije pristupio prethodnoj provjeri znanja povukao prijavu za natječaj.

Za svaki dio provjere kandidatima se dodjeljuje određeni broj bodova od 1 do 10.

Intervju će se provesti samo s kandidatima koji su ostvarili najmanje 50 % bodova iz svakog dijela provjere znanja i sposobnosti kandidata na provedbenom testiranju.

Vrijeme održavanja prethodne provjere znanja i sposobnosti objavit će se na mrežnoj stranici Dubrovačko - neretvanske županije, najmanje pet dana prije održavanja provjere.